3. PRIRODA I DRUŠTVO

**Zima i vremenske prilike** – sat usvajanja novog nastavnog sadržaja

ZAGONETKE

* *Iznad gradova, iznad sela, iznad hrastova, iznad*

*jela, lete rojevi tihih pčela. Sve su pčele bijele, bijele*

*i svu djecu razvesele.* (snijeg)

* *Lonac ima, kuhar nije, metlu ima, čistač nije, bijel*

*mu kaput, doktor nije! A što li je? A tko li je?*

*Pogodite! Tko će prije?* (snjegović)

* *Na brdo ih moraš vući, pa se voziš pjevajući.*

*Uzalud ti visok brijeg ako nije pao snijeg.* (sanjke)

Danas ćemo naučiti nešto o zimi i vremenskim prilikama tijekom zime.

* *Kakvo je vrijeme danas?* DANAS JE OBLAČNO.
* *Kakvo je vrijeme zimi u našem naselju?* SUNČANO, MAGLOVITO, OBLAČNO, SNJEŽNO, VJETROVITO, PONEKAD I KIŠOVITO.
* *Ima li zimi sunčana vremena?* IMA.
* *Koliko nas snažno grije sunce?* SUNCE ZIMI SLABIJE GRIJE.
* *Što se događa sa snijegom kad sunce jače zagrije?* SUNCE MOŽE OTOPITI SNIJEG.
* *Kakva je duljina dana i noći zimi?* DANI TRAJU KRAĆE, A NOĆI TRAJU DUŽE.
* *Koje padaline možemo vidjeti zimi?* SNIJEG, KIŠA, ROSA, MRAZ, ...

Napišite sada u svoje crtančice ili pisanke velikim tiskanim slovima ZIMA i oko te riječi napišite, nacrtajte, isprintajte sličice ili izrežite iz časopisa što vas sve podsjeća na zimu (pahulje, snjegović, sanjke, led, zimska odjeća,...)

Slijedi IGRA Dan-noć; ako je tvrdnja točna ostani stajati, a ako je netočna čučni.

1) Zima je najhladnije godišnje doba. TOČNO

2) Zimi Sunce jako grije. NETOČNO

3) Zimi pada snijeg. TOČNO

4) Zimi su dani dugački, a noći kratke. NETOČNO

5) Sunce može otopiti snijeg. TOČNO

6) Zimi nema Sunca. NETOČNO

7) Simbol za snježno razdoblje je oblak i ispod njega pahulje. TOČNO

SLIKE VREMENSKIH PRILIKA I PRIPADAJUĆI ZNAKOVI ZA SVAKU VREMENSKU PRILIKU (pogledati u udžbeniku na 29. stranici)

|  |  |
| --- | --- |
| **VREMENSKA PRILIKA** | **ZNAK** |
| im  IMG_0233_ras93102-004-0738F23C  zimaaa34  Bankoboev | cloudbig-weather-symbol-sun-vector_431727  659098-cloud-fog-512sunny-weather-clipart-61322710  1228428511169123817sivvus_weather_symbols_3 |

**DOMAĆA ZADAĆA:** Radna bilježnica 27. stranica, 1. zadatak